
ΤΕΥΧΟΣ ΠΡΩΤΟ Αρ. Φύλλου 1 

10 Ιανουάριου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 1 
Τροποποίηση του Προεδρικού διατάγματος 967/1977 
«περί συλλογής, αποξηράνσεως και επεξεργασίας 
σύκων» (ΦΕΚ Α' 325). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 8 παρ.1 του ν.δ. 2167/1952 «Περί καταρ- 
γήσεως του Γραφείου προστασίας Ελληνικών Σύκων 
και ρυθμίσεως των λόγω ταύτης προκυπτόντων ζητη¬ 
μάτων» (ΦΕΚ Α' 195), όπως τροποποιήθηκε με την παρ.1 
του άρθρου 3 του ν.δ. 2584/1953 «Περί τροποποιήσεως 
και συμπληρώσεως διατάξεων του ν.δ. 2167/1952» (ΦΕΚ 
Α' 252). 

β) Του άρθρου 4 παρ.1 του ν. 2147/1952 «Περί προλή- 
ψεως και καταστολής των ασθενειών και εχθρών των 
φυτών και περί οργανώσεως της Φυτοπαθολογικής 
Υπηρεσίας» (ΦΕΚ Α' 155). 

γ) Του άρθρου 1 παρ.1, 2 και 3 του ν. 1338/1983 «Εφαρ¬ 
μογή του Κοινοτικού δικαίου» (ΦΕΚ Α' 34), όπως η 
παρ.1 έχει τροποποιηθεί με την διάταξη του άρθρου 
6 παρ.1 του ν. 1440/1984 «Συμμετοχή της Ελλάδος στο 
Κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητος Άνθρακος και Χάλυβος 
και του Οργανισμού Εφοδιασμού ΕΨΒΑΤΟΜ» (ΦΕΚ Α' 
70), καθώς και των άρθρων 3 και 4 του ιδίου ως άνω 
ν. 1338/1983, όπως το άρθρο 3 αντικαταστάθηκε με το 
άρθρο 65 του ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (ΦΕΚ Α' 101) και το 
άρθρο 4 αντικαταστάθηκε με το άρθρο 6 παρ.4 του 
ν. 1440/1984 και τροποποιήθηκε διαδοχικά με τα άρ¬ 
θρα 7 του ν. 1775/1988 (ΦΕΚ Α' 101), 31 του ν. 2076/1992 
(ΦΕΚ Α' 130), 19 του ν. 2367/1995 (ΦΕΚ Α' 261), 22 του 
ν. 2789/2000 (ΦΕΚ Α' 21), 48 του ν. 3427/2005 (ΦΕΚ Α' 
312) και 91 του ν. 3862/2010 (ΦΕΚ Α' 113). 

δ) Του άρθρου 15 παρ. 6 και του άρθρου 16 του 
ν. 3844/2010 «Προσαρμογή της ελληνικής νομοθεσίας 
στην Οδηγία 2006/123 του Ευρωπαϊκού Κοινοβουλίου και 
του Συμβουλίου σχετικά με τις υπηρεσίες στην εσωτε¬ 
ρική αγορά και άλλες διατάξεις» (ΦΕΚ Α' 63). 


ε) Το π.δ. 65/2011 «Διάσπαση του Υπουργείου Εσωτερι¬ 
κών, Αποκέντρωσης και Ηλεκτρονικής Διακυβέρνησης στα 
Υπουργεία: α) Εσωτερικών και β) Διοικητικής Μεταρρύθ¬ 
μισης και Ηλεκτρονικής Διακυβέρνησης, συγχώνευση των 
Υπουργείων Οικονομίας, Ανταγωνιστικότητας και Ναυτι¬ 
λίας και Θαλάσσιων Υποθέσεων, Νήσων και Αλιείας στο 
Υπουργείο Ανάπτυξης, Ανταγωνιστικότητας και Ναυτιλίας 
και μεταφορά στον Πρωθυπουργό των Γ ενικών Γ ραμμα- 
τειών Ενημέρωσης και Επικοινωνίας και στο Υπουργείο 
Παιδείας, Δια Βίου Μάθησης και Θρησκευμάτων της Γ ε¬ 
νικής Γραμματείας Νέας Γενιάς» (ΦΕΚ Α' 147). 

στ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα όπως τέθηκε σε 
ισχύ με άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ Α' 98). 

2. Το γεγονός ότι από τις διατάξεις του παρόντος 
Διατάγματος δεν προκαλείται δαπάνη σε βάρος του 
Κρατικού Προϋπολογισμού. 

3. Την υπ’ αριθμ. 305/2011 γνωμοδότηση του Συμβουλίου 
της Επικράτειας, μετά από πρόταση του Υπουργού Ανάπτυ¬ 
ξης, Ανταγωνιστικότητας και Ναυτιλίας και του Υπουργού 
Αγροτικής Ανάπτυξης και Τροφίμων, αποφασίζουμε: 

Άρθρο 1 

Τροποποίηση του π.δ. 967/1977 (ΦΕΚ Α' 325) 

1. Το άρθρο 5 αντικαθίσταται ως ακολούθως: 

«Άρθρο 5 
Απεντόμωση 

1. Τα κατά το άρθρο 2 αποξηραμένα σύκα, για την 
διασφάλιση της ποιότητάς τους, υπόκεινται σε υπο¬ 
χρεωτική απεντόμωση με τον ενδεδειγμένο κάθε φορά 
τρόπο, προκειμένου να πληρούνται τα χαρακτηριστικά 
εμπορικών ποιοτικών τύπων ξηρών σύκων, όπως αυτά 
ορίζονται στο άρθρο 3 του π.δ. 966/1977 «Περί τροπο¬ 
ποίησης, συσκευασίας και ποιοτικού ελέγχου των προς 
εξαγωγή προριζομένων ξηρών σύκων και συκοπάστας» 
(ΦΕΚ Α' 325), όπως κάθε φορά ισχύει. 

2. Η απεντόμωση δύναται να διενεργείται σε Κρατικά 
απεντομωτήρια, σε απεντομωτήρια Συνεταιριστικών 
Οργανώσεων και Οργανισμών, καθώς και σε ιδιωτικά 
απεντομωτήρια, που πληρούν τις προϋποθέσεις των 
άρθρων 6 και 7 του παρόντος. 

3. Τα προς απεντόμωση σύκα προσκομίζονται στα απε- 
ντομωτήρια το αργότερο εντός πέντε (5) ημερών από την 
αποκομιδή από τους χώρους αποξήρανσής τους». 

2. Το άρθρο 6 αντικαθίσταται ως ακολούθως: 

«Άρθρο 6 

Υποχρεώσεις απεντομωτηρίων σύκων 

1. Τα απεντομωτήρια σύκων οφείλουν να απασχολούν 
καθ’ όλες τις ημέρες και ώρες λειτουργίας τους, ως 
τεχνικό υπεύθυνο αυτών: 

α)Έναν Γεωπόνο, πτυχιούχο Ανώτατου Εκπαιδευτι¬ 
κού Ιδρύματος της ημεδαπής ή ισότιμης σχολής της 
αλλοδαπής, με άδεια άσκησης επαγγέλματος από το 
Γ.Ε.Ω.Τ.Ε.Ε., ή 

β)Έναν Τεχνολόγο Γεωπονίας ή Τεχνολογίας Τρο¬ 
φίμων πτυχιούχο Ανώτατου Τεχνολογικού Εκπαιδευ¬ 
τικού Ιδρύματος της ημεδαπής ή ισοτίμου Ιδρύματος 
της αλλοδαπής. 

2. Τα απεντομωτήρια σύκων οφείλουν να τηρούν αρχείο 
κατά ημερολογιακό έτος, με τα κατωτέρω στοιχεία: 

α) Την ποσότητα των προς απεντόμωση σύκων, 
β) Τα στοιχεία του κατόχου των προς απεντόμωση 
σύκων, 

γ)Το είδος και την ποσότητα των σκευασμάτων που 
χρησιμοποιήθηκαν για την απεντόμωση, και 
δ) Την ημερομηνία διενέργειας κάθε απεντόμωσης.” 

3. Το άρθρο 7 καταργείται. 

4. Το άρθρο 8 αναριθμείται σε άρθρο 7 και αντικαθί¬ 
σταται ως ακολούθως: 

«Άρθρο 7 

Άδεια λειτουργίας απεντομωτηρίων σύκων 

1. Για τη λειτουργία των απεντομωτηρίων της παρ. 2 του 
άρθρου 5 του παρόντος, απαιτείται έκδοση άδειας λει¬ 
τουργίας, μετά από πρόταση της Επιτροπής της παρ. 4. 

2. Αδειοδοτούσα Αρχή ορίζεται η Διεύθυνση Αγρο¬ 
τικής Οικονομίας και Κτηνιατρικής της Περιφερειακής 
Ενότητας στην οποία βρίσκεται η εγκατάσταση, στην 
οποία τηρείται και αντίστοιχο Μητρώο αδειοδοτούμε- 
νων απεντομωτηρίων. 

3. Η άδεια της παρ.1 δεν υποκαθιστά άδειες άλλων 
αρχών που προβλέπονται από την κείμενη νομοθεσία. 

4. Σε κάθε Περιφερειακή Ενότητα συστήνεται, με από¬ 
φαση του οικείου Περιφερειάρχη, στην οποία ορίζονται 
τα τακτικά και αναπληρωματικά μέλη, τριμελής Επιτρο¬ 
πή, αποτελούμενη από: 

α)Έναν υπάλληλο κατηγορίας ΠΕ Γεωπόνων της Υπη¬ 
ρεσίας του τομέα Γεωργίας, ο οποίος ασκεί καθήκοντα 
προέδρου, 

β)Έναν υπάλληλο κατηγορίας ΠΕ Γ εωπόνων της Υπη¬ 
ρεσίας του τομέα Γ εωργίας, και 
γ)Έναν υπάλληλο κατηγορίας ΠΕ Μηχανικών της Υπη¬ 
ρεσίας του τομέα Περιβάλλοντος. 

5. Έργο της Επιτροπής είναι: 

α) Η εξέταση της αίτησης του ενδιαφερομένου και 
των δικαιολογητικών που τη συνοδεύουν. 

β) Η διενέργεια επιτόπιου ελέγχου τήρησης, των 
απαιτούμενων για τη χορήγηση της άδειας, όρων της 
παρ.6. 

γ) Η εισήγηση προς την Αδειοδοτούσα Αρχή της παρ. 
2, για τη χορήγηση ή μη της άδειας λειτουργίας του 
απεντομωτηρίου σύκων, καθώς και για την προσωρινή 
αναστολή και την ανάκληση αυτής. 


δ) Η διενέργεια των τακτικών και έκτακτων ελέγχων 
επί των απεντομωτηρίων σύκων, κατά τη λειτουργία 
τους και η σύνταξη της Έκθεσης Ελέγχου. 

6. Οι όροι που πρέπει να τηρούνται προκειμένου να 
χορηγηθεί η άδεια, είναι οι ακόλουθοι: 

α) Η ύπαρξη των κατάλληλων και απαραίτητων απο¬ 
θηκευτικών χώρων τόσο για τα μη απεντομωμένα όσο 
για τα απεντομωμένα σύκα, οι οποίοι εξασφαλίζουν την 
υγιεινή και την ασφάλεια των προϊόντων, και οι οποίοι 
είναι σαφώς διαχωρισμένοι και επικοινωνούν μεταξύ 
τους με ειδικές θύρες που αποκλείουν την περίπτωση 
αναμόλυνσης των απεντομωμένων σύκων. 

β) Η ύπαρξη του κατάλληλου μηχανολογικού εξοπλι¬ 
σμού για τη διενέργεια της αποτελεσματικής εφαρμογής 
του ενδεδειγμένου κάθε φορά τρόπου απεντόμωσης. 

γ) Η τήρηση των προϋποθέσεων, όπως αυτές αναγρά¬ 
φονται στην απόφαση έγκρισης διάθεσης στην αγορά 
των φυτοπροστατευτικών προϊόντων που πρόκειται να 
χρησιμοποιηθούν για την απεντόμωση, σχετικά με τις 
προφυλάξεις για τον χρήστη, τη δημόσια υγεία και το 
οικοσύστημα. 

δ) Οι κτιριακές εγκαταστάσεις των απεντομωτηρίων 
να απέχουν τουλάχιστον πενήντα (50) μέτρα από κα- 
τοικημένες περιοχές, εάν από την κείμενη νομοθεσία 
δεν ορίζεται μεγαλύτερη απόσταση. 

ε) Να έχουν ληφθεί όλα τα κατάλληλα μέτρα περίφρα- 
ξης των κτιριακών εγκαταστάσεων καθώς και σήμανσής 
τους σχετικά με την επικινδυνότητα των εκτελουμένων 
εργασιών. 

στ) Η τήρηση των υποχρεώσεων του άρθρου 6. 

7. Σε περίπτωση που η Αδειοδοτούσα Αρχή της παρ.2 
του άρθρου 7, απορρίψει αίτηση για τη χορήγηση άδειας 
λειτουργίας απεντομωτηρίου σύκων, τότε ο ενδιαφερόμε¬ 
νος μπορεί να ασκήσει ένσταση, εντός προθεσμίας δέκα 
(10) εργάσιμων ημερών από την ημερομηνία κοινοποίησης 
της σχετικής απόφασης σε αυτόν. Η ένσταση υποβάλλεται 
στη Διεύθυνση Αγροτικής Οικονομίας και Κτηνιατρικής 
της Περιφερειακής Ενότητας, στην οποία υποβλήθηκε 
η αίτηση χορήγησης της άδειας, συνοδευόμενη από τις 
έγγραφες απόψεις του ενδιαφερομένου καθώς και από 
οποιοδήποτε άλλο στοιχείο κρίνει απαραίτητο. 

8. Γ ια την εξέταση της ένστασης της παρ. 7, συστή- 
νεται σε κάθε Περιφερειακή Ενότητα, με απόφαση του 
οικείου Περιφερειάρχη, στην οποία ορίζονται τα τακτικά 
και αναπληρωματικά μέλη αυτής, τριμελής Επιτροπή 
εξέτασης των ενστάσεων, αποτελούμενη από: 

α) Τον προϊστάμενο της Υπηρεσίας του Τομέα Γεωρ¬ 
γίας, ως Πρόεδρο, 

β) Τον προϊστάμενο της Υπηρεσίας του Τομέα Περι¬ 
βάλλοντος, και 

γ) Τον προϊστάμενο του αρμόδιου, για την έκδοση της 
άδειας λειτουργίας απεντομωτηρίου σύκων, Τμήματος της 
Διεύθυνσης Αγροτικής Οικονομίας και Κτηνιατρικής. 

9. Έργο της Επιτροπής της παρ. 8 είναι: 

α) η εξέταση των δικαιολογητικών που συνοδεύουν 
την αίτηση του ενδιαφερομένου για τη χορήγηση της 
άδειας λειτουργίας απεντομωτηρίου σύκων, 
β) η διενέργεια επιτόπιου ελέγχου για την τήρηση των 
απαιτούμενων όρων της παρ. 6, 
γ) η εξέταση των λόγων της ένστασης του ενδιαφερο¬ 
μένου, των έγγραφων απόψεών του καθώς και οποιου- 
δήποτε άλλου στοιχείου έχει προσκομίσει, και 
δ) η εισήγηση προς την Αδειοδοτούσα Αρχή, για την 
χορήγηση ή μη της άδειας λειτουργίας. 

10. Η Αδειοδοτούσα Αρχή της παρ.2 του άρθρου 7, 
διαβιβάζει στην Επιτροπή της παρ. 8, εντός τριών (3) 
εργάσιμων ημερών από την ημερομηνία υποβολής της 
ένστασης σε αυτήν, την αίτηση του ενδιαφερομένου για 
την χορήγηση της άδειας λειτουργίας απεντομωτηρί- 
ου σύκων, τα δικαιολογητικά που τη συνοδεύουν, την 
ένσταση, τις έγγραφες απόψεις του και οποιοδήποτε 
άλλο στοιχείο έχει προσκομίσει. 

11. Η επιτροπή της παρ. 8 συνέρχεται εντός δέκα (10) 
ημερών από την ημερομηνία υποβολής της ένστασης, 
και αφού προβεί σε έλεγχο όλων των δικαιολογητικών 
που συνοδεύουν την αίτηση του ενδιαφερομένου για τη 
χορήγηση της άδειας λειτουργίας, σε επιτόπιο έλεγχο 
τήρησης των απαιτούμενων όρων της παρ.6, και σε εξέ¬ 
ταση της ένστασης, καλεί σε ακρόαση τον ενδιαφερό¬ 
μενο προκειμένου να υποβάλλει τις απόψεις του καθώς 
και τυχόν πρόσθετα στοιχεία για την υποστήριξη της 
ένστασής του. Κατόπιν εκδίκασης της ένστασης, η Επι¬ 
τροπή συντάσσει, εντός προθεσμίας πέντε (5) ημερών, 
εισήγηση προς την Αδειοδοτούσα Αρχή της παρ.2 του 
άρθρου 7, για τη χορήγηση ή μη της άδειας λειτουργί¬ 
ας του απεντομωτηρίου σύκων. Η Αδειοδοτούσα Αρχή, 
σύμφωνα με την εισήγηση του προηγούμενου εδαφίου, 
προβαίνει είτε στην έκδοση άδειας λειτουργίας του 
απεντομωτηρίου σύκων, είτε σε οριστική απόρριψη 
της αίτησης του ενδιαφερομένου, ο οποίος μπορεί να 
επανέλθει με νέο αίτημα, εφόσον έχουν αρθεί οι λόγοι 
απόρριψης του προηγούμενου αιτήματος του.». 

5. Το άρθρο 9 αναριθμείται σε άρθρο 8 και αντικαθί¬ 
σταται ως ακολούθως: 

«Άρθρο 8 

Έλεγχος και κυρώσεις 

1. Επί των απεντομωτηρίων σύκων της παρ. 2 του 
άρθρου 5, ασκείται από την Επιτροπή της παρ. 4 του 
άρθρου 7, τακτικός έλεγχος κατά τη λειτουργία τους, 
τουλάχιστον μια φορά κατά τη διάρκεια ενός ημερο¬ 
λογιακού έτους, για την τήρηση των όρων, όπως αυτοί 
ορίζονται στην παρ. 6 του άρθρου 7. 

2. Η Επιτροπή της παρ. 4 του άρθρου 7, μπορεί να 
διενεργεί αυτεπάγγελτα, έκτακτους ελέγχους καθ’ όλη 
τη διάρκεια του ημερολογιακού έτους. 

3. Οι έλεγχοι γίνονται με σεβασμό προς τα δικαιώματα 
των ελεγχομένων, οι οποίοι οφείλουν να διευκολύνουν 
το έργο των ελεγκτών με κάθε πρόσφορο μέσο. 

4. Μετά τη διενέργεια κάθε ελέγχου, η Επιτροπή της 
παρ. 4 του άρθρου 7, συντάσσει Έκθεση Ελέγχου, η 
οποία συνυπογράφεται και από τον ελεγχόμενο, και 
διαβιβάζεται στη Διεύθυνση Αγροτικής Οικονομίας και 
Κτηνιατρικής της οικείας Περιφερειακής Ενότητας. 

Ο ελεγχόμενος, εντός προθεσμίας πέντε (5) εργά¬ 
σιμων ημερών, δικαιούται να υποβάλει εγγράφως τις 
απόψεις του επί των παρατηρήσεων ή διαπιστώσεων 
των ελεγκτικών οργάνων, στην ως άνω Επιτροπή, με 
κοινοποίηση στη Διεύθυνση Αγροτικής Οικονομίας και 
Κτηνιατρικής της οικείας Περιφερειακής Ενότητας. 


5. Σε περίπτωση που κατά τον έλεγχο, διαπιστωθεί 
ότι δεν τηρούνται οι απαιτούμενοι όροι της παρ. 6 του 
άρθρου 7, τότε η άδεια λειτουργίας του απεντομωτη¬ 
ρίου σύκων αναστέλλεται προσωρινά, με απόφαση της 
Διεύθυνσης Αγροτικής Οικονομίας και Κτηνιατρικής της 
οικείας Περιφερειακής Ενότητας, ύστερα από εισήγηση 
της Επιτροπής της παρ. 4 του άρθρου 7. Η εισήγηση 
του προηγούμενου εδαφίου συντάσσεται σύμφωνα με 
την έκθεση ελέγχου και λαμβάνοντας υπόψη τις τυχόν 
έγγραφες απόψεις του ενδιαφερομένου. Στην απόφαση 
του πρώτου εδαφίου, ορίζονται η προθεσμία, καθώς και 
οι ενέργειες στις οποίες πρέπει να προβεί ο ενδιαφερό¬ 
μενος προκειμένου να συμμορφωθεί με τις υποδείξεις 
των ελεγκτικών αρχών. Η απόφαση κοινοποιείται στον 
ενδιαφερόμενο. 

6. Σε περίπτωση διαπίστωσης από την Επιτροπή της 
παρ. 4 του άρθρου 7, μετά τη διενέργεια ελέγχου, μη 
συμμόρφωσης του ενδιαφερομένου, με την απόφαση 
της παρ. 5, η άδεια λειτουργίας του απεντομωτηρίου 
σύκων ανακαλείται, με απόφαση της Διεύθυνσης Αγρο¬ 
τικής Οικονομίας και Κτηνιατρικής της οικείας Περιφε¬ 
ρειακής Ενότητας, ύστερα από εισήγηση της ως άνω 
Επιτροπής, η οποία κοινοποιείται στον ενδιαφερόμενο. 
Η λειτουργία του απεντομωτηρίου σύκων διακόπτεται 
με τη σφράγιση του παραγωγικού εξοπλισμού και των 
κτιριακών εγκαταστάσεων, από τα όργανα της Διεύ¬ 
θυνσης Αγροτικής Οικονομίας και Κτηνιατρικής της 
οικείας Περιφερειακής Ενότητας με τη συνδρομή των 
αστυνομικών αρχών.». 

Άρθρο 2 

Εξουσιοδοτική διάταξη 

Με απόφαση του Υπουργού Αγροτικής Ανάπτυξης 
και Τροφίμων, η οποία δημοσιεύεται στην Εφημερίδα 
της Κυβερνήσεως, καθορίζονται οι λεπτομέρειες που 
σχετίζονται με: 

α) Τη διαδικασία χορήγησης της άδειας λειτουργίας 
των απεντομωτηρίων σύκων, 

β) Τα απαιτούμενα δικαιολογητικά τα οποία πρέπει να 
συνοδεύουν την αίτηση του ενδιαφερομένου. 

Άρθρο 3 
Έναρξη ισχύος 

Το παρόν προεδρικό διάταγμα αρχίζει να ισχύει από τη 
δημοσίευσή του στην Εφημερίδα της Κυβερνήσεως. 

Στον Υπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 3 Ιανουάριου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΓΡΟΤΙΚΗΣ ΑΝΑΠΤΥΞΗΣ 

ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ ΚΑΙ ΤΡΟΦΙΜΩΝ 

ΜΙΧΑΗΛ ΧΡΥΣΟΧΟΪΔΗΣ ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 € 

80 6 

30 6 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.θί.9Γ - β-πιαΜ: ννβάπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



* Ο 10000 1 1001 1 20004* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 
















































































